Elvebakken
Store norske leksikon,Geografi,Norges geografi,Troms og Finnmark,Alta
Elvebakken er en tettbebyggelse i Alta kommune, Troms og Finnmark fylke. Elvebakken danner sammen med Bossekop, Bukta, Sentrum og Midtbakken tettstedet/byen Alta by.
Elvebakken ligger ved E 6 og Altaelvas utløp i Altafjorden og utgjør den østre del av tettstedet. Her ligger Alta lufthavn på stamruten Oslo–Kirkenes og på flere av kortbanerutene i Finnmark.Elvebakken kirke er ei langkirke i betong og tre fra 1964, som er vernet som kulturminne. Den katolske kirke har St. Josef kapell med 60 sitteplasser og gravlund fra 1800-tallet. På Øyra finnes industri med blant annet betongverk, og Kjosen på Nedre Elvebakken er en lagune med offentlig badeplass. Kart  Les mer i Store norske leksikon Alta Alta by Alta lufthavn